Jomo Kenyatta

Jomo Kenyatta (sünninimi Kamau wa Ngengi; ka Kamau Ngengi; 20. oktoober 1894 Gatundu – 22. august 1978 Mombasa) oli Keenia poliitik, riigi esimene peaminister (1963–1964) ja esimene president (1964–1978).

Jomo Kenyatta kuulub kikujude hulka. Ta käis šoti misjonikoolis ning sealt saadud mõjutuste sunnil pöördus 1914. aastal ristiusku. Ristimisel sai ta nimeks John Peter Kamau, kuid võttis peagi uueks nimeks Johnstone Kamau.

Jomo Kenyatta oli Keenia esimene peaminister 1. juunist 1963 kuni 12. detsembrini 1964. Pärast seda peaministri ametikoht kaotati ning presidendist sai ühtlasi valitsusjuht. Ametikoht loodi uuesti alles 2008. aastal. 

Seejärel sai Kenyattast Keenia president. Riigipea oli ta kuni surmani 22. augustil 1978.

Keenia neljas president Uhuru Kenyatta on Jomo Kenyatta poeg.

Teoseid
 "Facing Mount Kenya" (1938)
 "My People of Kikuyu and the Life of Chief Wangombe" (1944)
 "Suffering Without Bitterness" (autobiograafia 1968)
 "Kenya: The Land of Conflict" (1971)
 "The Challenge of Uhuru: The Progress of Kenya" 1968–1970

Tema järgi on nimetatud Nairobi Jomo Kenyatta rahvusvaheline lennujaam.

Välislingid
 Mzee Jomo Kenyatta

Kategooria:Keenia presidendid
Kategooria:Sündinud 1894
Kategooria:Surnud 1978
Kategooria:Keenia peaministrid